b'\n_START_ARTICLE_\nVelika nagrada Doningtona 1935\n_START_SECTION_\nPred dirko\n_START_PARAGRAPH_\nNobeno od ve\xc4\x8djih mo\xc5\xa1tev se ni udele\xc5\xbeilo prve dirki za Veliko nagrado v Veliki Britaniji, ki je potekala na cestnem dirkali\xc5\xa1\xc4\x8du. \xc5\xa0tartno vrsto so ve\xc4\x8dinoma sestavljali doma\xc4\x8di dirka\xc4\x8di, ki so se jim pridru\xc5\xbeili le \xc5\xa1e Raymond Sommer, Giuseppe Farina, ki si je sposodil dirkalnik Maserati V8RI od mo\xc5\xa1tva Scuderia Subalpina, in Princ Bira. Sommer je osvojil najbolj\xc5\xa1i \xc5\xa1tartni polo\xc5\xbeaj s \xc4\x8dasom 2:04,8, drugo \xc5\xa1tartno mesto je osvojil Farina z 2:08,4, tretje pa Percy Maclure z 2:14,9.\n_START_SECTION_\nDirka\n_START_PARAGRAPH_\nPetnajst minut pred \xc5\xa1tartom dirke je nehalo de\xc5\xbeevati, toda med dirko je ponovno za\xc4\x8delo. Najbolje je \xc5\xa1tartal Farina, sledili pa so mu Sommer, Richard Shuttleworth, Earl Howe, Charles Martin in Bira. Farina je imel na tretjini dirke lepo prednost, toda nenadoma je moral odstopiti zaradi okvare dirkalnika. S tem je vodstvo prevzel Sommer, ki sta mu sledila Martin in Howe. \xc4\x8cetrtouvr\xc5\xa1\xc4\x8deni Shuttleworth je ob umikanju vodilnemu za krog izgubil nadzor nad dirkalnikom in zapeljal s proge, toda lahko je nadaljeval._NEWLINE_Na polovici dirke je prevzel vodstvo Martin zaradi postanka Sommerja, ki ga je ponovno lovil, toda zaradi odprtega pokrova motorja je moral na nov postanek v bokse. Sommer je po postanku ponovno za\xc4\x8del loviti Martina, toda le do sedemdesetega kroga, ko je moral odstopiti zaradi podobne okvare kot Farina. Drugouvr\xc5\xa1\xc4\x8deni Bill Everitt ni mogel ve\xc4\x8d prenesti vibracij na svojem dirkalniku Maserati 6C-34, zato je dirkalnik prevzel kar \xc5\xa1ef mo\xc5\xa1tva Gino Rovere. Vodilni Martin se je na mokri zmagi zavrtel in zmago s tem prepustil Shuttleworthu, drugo mesto pa Howu. Martin je padel na tretjo mesto, Rovere je bil \xc4\x8detrti, Bira pa peti.'